CELEX: 62013CA0051
Language: sl
Date: 2015-04-29 00:00:00
Title: Zadeva C-51/13: Sodba Sodišča (peti senat) z dne 29. aprila 2015 (predlog za sprejetje predhodne odločbe Rechtbank Rotterdam – Nizozemska) – Nationale-Nederlanden Levensverzekering Mij NV/Hubertus Wilhelmus van Leeuwen (Predhodno odločanje — Življenjsko zavarovanje — Direktiva 92/96/EGS — Člen 31(3) — Informacije, ki jih je treba posredovati zavarovalcu — Obveznost zavarovatelja, da posreduje dodatne informacije v zvezi s stroški in premijami, na podlagi splošnih načel nacionalnega prava)

29.6.2015   
            
            
               SL
            
            
               Uradni list Evropske unije
            
            
               C 213/4
            
         Sodba Sodišča (peti senat) z dne 29. aprila 2015 (predlog za sprejetje predhodne odločbe Rechtbank Rotterdam – Nizozemska) – Nationale-Nederlanden Levensverzekering Mij NV/Hubertus Wilhelmus van Leeuwen
   (Zadeva C-51/13) (1)
   
   ((Predhodno odločanje - Življenjsko zavarovanje - Direktiva 92/96/EGS - Člen 31(3) - Informacije, ki jih je treba posredovati zavarovalcu - Obveznost zavarovatelja, da posreduje dodatne informacije v zvezi s stroški in premijami, na podlagi splošnih načel nacionalnega prava))
   (2015/C 213/06)
   Jezik postopka: nizozemščina
   
      Predložitveno sodišče
   
   Rechtbank Rotterdam
   
      Stranki v postopku v glavni stvari
   
   
      Tožeča stranka: Nationale-Nederlanden Levensverzekering Mij NV
   
      Tožena stranka: Hubertus Wilhelmus van Leeuwen
   
      Izrek
   
   
               1.
            
            
               Člen 31(3) Direktive Sveta 92/96/EGS z dne 10. novembra 1992 o usklajevanju zakonov in drugih predpisov o neposrednem življenjskem zavarovanju in o spremembi direktiv 79/267/EGS in 90/619/EGS (tretja direktiva o življenjskem zavarovanju) je treba razlagati tako, da ne nasprotuje temu, da je zavarovalnica na podlagi splošnih načel nacionalnega prava, kakršna so „odprta in nezapisana pravila“ iz postopka v glavni stvari, zavezana zavarovalcu posredovati nekatere dodatne informacije, poleg tistih iz Priloge II k tej direktivi, če so zahtevane informacije jasne, natančne in potrebne za to, da bi zavarovalec pravilno razumel bistvene elemente obveznosti, in če zagotavljajo zadostno pravno varnost, kar mora preveriti predložitveno sodišče.
            
         
               2.
            
            
               Učinki, ki jih nacionalno pravo veže na opustitev posredovanja teh informacij, načeloma niso upoštevni glede združljivosti obveznosti posredovanja s členom 31(3) Direktive 92/96.
            
         
      (1)  UL C 141, 18.5.2013.